മാധ്യമങ്ങള് ഞങ്ങളെ വിചാരണ ചെയ്യേണ്ട നിയമം നിയമത്തിന്റെ വഴിക്ക് പോകട്ടെ: ശില്പ്പ ഷെട്ടി തന്റെ ഭര്ത്താവ് രാജ്കുന്ദ്ര ഉള്പ്പടെ അറസ്റ്റിലായ നീലചിത്ര നിര്മാണ കേസില് മാധ്യമങ്ങള്ക്കെതിരേ രൂക്ഷ പ്രതികരണവുമായി ബോളിവുഡ് താരം ശില്പ്പ ഷെട്ടി. തനിക്കെതിരേ അപവാദ പ്രചരണം നടത്തിയതിന് ചില മാധ്യമ പ്രവര്ത്തകര്ക്കെതിരേയും ഫേസ്ബുക്ക്, ഇന്സ്റ്റഗ്രാം പ്രൊഫൈലുകള്ക്കെതിരേയും ശില്പ്പ ഷെട്ടി മാനനഷ്ട കേസ് നല്കിയിട്ടുണ്ട്. അതുകൂടാതെ സംഭവത്തില് മാധ്യമങ്ങള്ക്കെതിരേയും സമൂഹ മാധ്യമങ്ങള്ക്കെതിരേയും സമൂഹമാധ്യമങ്ങളില് കുറിപ്പുമായും താരം രംഗത്ത് വന്നിട്ടുണ്ട്. സംഭവത്തില് ശില്പ്പ ഷെട്ടിയുടെ ആദ്യ പരസ്യപ്രതികരണമാണിത്. ശരിയാണ്, കഴിഞ്ഞ കുറച്ചു ദിവസങ്ങള് വെല്ലുവിളികളുടേതായിരുന്നു. കുറേയധികം ഊഹാപോഹങ്ങളും അന്തരീക്ഷത്തില് പരക്കുന്നുണ്ടായിരുന്നു. എനിക്കെതിരേയും എന്റെ കുടുംബത്തിനെതിരേയും നിരവധി പോസ്റ്റുകളും ട്രോളുകളും സമൂഹ മാധ്യമങ്ങളില് വന്നിരുന്നു ശില്പ്പ പറഞ്ഞു.സംഭവത്തില് എന്റെ നിലപാട് കൃത്യമാണ് ഞാനൊരു തെറ്റും ചെയ്തിട്ടില്ല. കൂടാതെ ഇനിയും ഇത്തരം കുറ്റകൃത്യങ്ങളില് നിന്ന് ഞാന് കൃത്യമായ അകലം പാലിക്കും. അതുകൊണ്ട് തന്നെ അനാവശ്യമായ സംശയങ്ങളിലേക്കും ചോദ്യങ്ങളിലേക്കും എന്റെ പേര് വലിച്ചിഴക്കരുത്ശില്പ്പ പറഞ്ഞു.എല്ലാവരോടും തന്റെയും കുടുംബത്തിന്റെയും സ്വകാര്യതയ്ക്കുള്ള അവകാശം പരിഗണിക്കണമെന്ന് അവര് ആവശ്യപ്പെട്ടു. കൂടാതെ തനിക്ക് ഇന്ത്യന് നീതിന്യായ വ്യവസ്ഥയില് പൂര്ണ വിശ്വാസമുണ്ടെന്നും ശില്പ്പ കൂട്ടിച്ചേര്ത്തു. ഒരു അമ്മ നിലയില് എന്റെ കുട്ടികളെ കരുതിയെങ്കിലും എനിക്കെതിരേ തെറ്റായ ആരോപണങ്ങള് പറയുന്നത് നിര്ത്തണം ശില്പ്പ ഷെട്ടി പറഞ്ഞു. കഴിഞ്ഞ 29 വര്ഷമായി നിയമം അനുസരിക്കുന്ന ഒരു ഇന്ത്യക്കാരിയായി ഞാന് സിനിമ മേഖലയിലുണ്ട്. എന്നിലുള്ള നിങ്ങളുടെ വിശ്വാസം ഞാന് ഒരിക്കലും തകര്ക്കില്ല, അതുകൊണ്ടു തന്നെ എന്നെയും എന്റെ കുടുംബത്തിന്റെയും സ്വകാര്യതയെ നിങ്ങള് ബഹുമാനിക്കണം. ഞങ്ങളെ മാധ്യമങ്ങള് വിചാരണ ചെയേണ്ട ആവശ്യമില്ല, നിയമം നിയമത്തിന്റെ വഴിക്ക് പോകട്ടെ, സത്യമേവ ജയതേ ശില്പ്പ ഷെട്ടി കുറിച്ചു.ജൂലൈ 19നാണ് ശില്പ്പഷെട്ടിയുടെ ഭര്ത്താവ് രാജ് കുന്ദ്രയെ നീലചിത്ര നിര്മാണ കേസില് മുംബൈ പൊലീസ് അറസ്റ്റ് ചെയ്തത്. സംഭവത്തില് ശില്പ്പ ഷെട്ടിയെ ബന്ധിപ്പിക്കുന്ന രീതിയിലുള്ള ഒരു തെളിവും ഇതുവരെ ലഭിച്ചിട്ടില്ലെന്ന് പൊലീസ് വ്യക്തമാക്കിയിരുന്നു. രാജ് കുന്ദ്ര റിമാന്ഡില് തുടരുകയാണ്.